מדינת ישראל

משרד החינוך

אשכול מורשת

מינהל החינוך הדתי

הפיקוח על הוראת תלמוד ותושבע"פ

**מבחן בגמרא לצבירת נקודות לדירוג אקוויוולנטי**

**מסכת קידושין**

**ב ע"א- לא ע"ב**

**מועד המבחן:** כ"ד בניסן תשע"ז בשעה 17:30

**משך המבחן:** שעתיים וחצי

הוראות לנבחנים:

1. **מבנה השאלון ומפתח הערכה:**

**פרק א:** גמרא + רש"י + תוס'. יש לענות על:

1 שאלת חובה: 10 נק' 1X10

5 מתוך 6 שאלות: כל שאלה 11 נק' 5X11

בסה"כ 65 נק'

**פרק ב:** גמרא + רש"י. יש לענות על: 7 מתוך 8 שאלות: כל שאלה 5 נק'.

בסה"כ 35 נק'

1. **חומר עזר:** המבחן יתקיים **ללא** ספרי עזר כלל **(גמרות סגורות)**
2. בשאלות שנתבקשת לנמק או להסביר, עליך לנמק ולבסס את תשובותיך. תשובה שאינה מנומקת ומבוססת – לא תתקבל.
3. כתוב במחברת הבחינה בלבד. אם רצונך לכתוב טיוטה (ראשי פרקים, רישומים, סיכומים וכו') עליך לכתוב את הטיוטה בעמודים נפרדים, ולרשום בראש כל עמוד "טיוטה".

**ב ה צ ל ח ה!**

**פרק א**

ענה על שש מהשאלות 7-1. שאלה מס' 1 חובה

1. א. מפני מה שנינו "אתרוג שווה לאילן בג' דרכים ולירק בדרך אחד" ולא שנינו "בג' דברים" ו"בדבר אחד"? (2 נק')

ב. 1. לפי מה קובעים בפירות האילן האם נחשבים פירות שביעית? 2. לפי מה קובעים בירק האם נחשב כגידולי שביעית? 3. לפי מה קובעים באתרוג האם נחשב כגידולי שביעית? פרט הבדלים בין רש"י לתוספות. (6 נק')

ג. ע"פ התוספות, האם נוהגת מצוות פאה באתרוג, ומדוע? (2 נק')

2. א. איזה שטר כשר אם נכתב על חרס, ואיזה שטר פסול? הסבר את ההלכה ואת טעמה לפי ר' אלעזר ולפי ר' מאיר! (5 נק')

ב. על דברי הגמרא: "הן הן הדברים הנקנים באמירה" שאל תוספות מהגמרא בכתובות שם נאמר במשנה: "'תנן הפוסק מעות לחתנו ופשט לו את הרגל תשב עד שתלבין ראשה'. ולמה תשב ישאנה ויקרא חמיו לדין כיון דהן הן דברים הנקנין באמירה"?. הסבר מה נקנה באמירה וכתוב שתי תשובות לשאלת תוספות. (6 נק')

3. א. אמוראים חלקו האם שעבודא דאורייתא או דרבנן. כתוב שתי נפקא מינות ביניהם המבוארות בסוגייתנו. (3 נק')

ב. מה היא ההגדרה של "מלוה הכתובה בתורה"? כתוב דוגמא לחוב כזה, והסבר מדוע סתם הלוואה אינה נחשבת כ"כתובה בתורה" למרות שנאמר "והאיש אשר אתה נושה בו"! (4 נק')

ג. "אמר רב פפא, הילכתא: מלוה על פה גובה מן היורשין ואינו גובה מן הלקוחות; גובה מן היורשין שיעבודא דאורייתא, ואינו גובה מן הלקוחות דלית ליה קלא".

תוספות שאל שבמקום אחר "קאמר רב פפא גופיה מלוה על פה גובה מן היורשים שלא תנעול דלת בפני לווין ואינו גובה מן הלקוחות דשיעבודא לאו דאורייתא".

הסבר את הסתירה בדברי רב פפא, ואת תשובת תוספות בשם ר"ח. (4 נק')

4. א. בברייתא נאמר: "עבד עברי קונה עצמו...ובשטר". הגמרא שאלה: "שטר למה לי לימא ליה באפי תרי זיל...".

הסבר את קושיית הגמרא, ומהי תשובת הגמרא לשאלה זו? (4 נק')

ב. במשנה לא נזכר שעבד יוצא בשטר.

(1) תוספות מנסה ליישב מדוע משנתנו לא נקטה שטר ודוחה זאת. הסבר את הניסיון של תוספות ליישב זאת ומדוע הצעה זו נדחית.

(2) לפי מסקנת תוספות, מדוע לא נזכר במשנה שעבד יוצא בשטר? (5 נק')

ג. האם עבד עברי קונה עצמו בהפקר? פרט והוכח! (2 נק')

5. א. "מכלל דעבד עברי נמכר ונשנה". מנין למדו דין זה? (1 נק')

ב. הגמרא מקשה על דין זה שהרי שנינו: "בגניבתו - כיוון שנמכר פעם אחת אי אתה רשאי למוכרו". הסבר את התירוצים של רבא ואביי לקושיה זו. בתשובתך התייחס למחלוקת רש"י ותוספות בנידון. (6 נק')

ג. הסבר את מחלוקת התנאים בשאלה האם אב יכול למכור את בתו לאמה פעמיים, ואת נימוקיהם. (4 נק')

6. א. נאמר בגמרא: "שלוש מחלוקות בדבר" (בדין שחרור עבד כנעני) - ר' מאיר, חכמים ור' שמעון בן אלעזר. הסבר את דעת ר' מאיר בעניין שחרור עבד כנעני על ידי שטר/כסף, על ידי עצמו וע"י אחרים. (5 נק')

ב. ר"ת הוכיח מהסוגיה בנדרים בעניין מדיר חתנו בהנאה שהלכה כרבי מאיר אליבא דרב ששת. הסבר מה אמר רב ששת, והסבר את הוכחתו של ר"ת. (6 נק')

7. א. במשנה במעשר שני נאמר: "מעשה ברבן גמליאל וזקנים שהיו באים בספינה. אמר להם רבן גמליאל לזקנים עישור שאני עתיד לימוד נתון לו ליהושע, ומקומו מושכר לו. ועישור אחר שאני עתיד למוד נתון לו לעקיבא בן יוסף כדי שיזכה לעניים ומקומו מושכר לו".

הגמרא מנסה להביא ראיה ממשנה זו לשלושה דינים שקשורים לקניין אגב.

(1) כתוב את הדינים להם מנסה הגמרא להביא ראיה, והסבר את הראיות לדינים אלו.

(2) הגמרא דוחה שתיים מן הראיות הללו. אילו ראיות נדחו ומה ההסבר לדחייה? (6 נק')

ב. מדוע לא מוזכר שרבן גמליאל הפריש תרומה? (2 נק')

ג. תוספות מקשים מדוע ר' יהושע קיבל מעשר, הרי הוא היה לוי ועזרא קנס את הלוויים? הסבר את שני התירוצים שבתוספות לקושיה זו. (3 נק')

**פרק שני**

8. " 'ויצאה חינם' אלו ימי בגרות, 'אין כסף' אלו ימי נערות".

א. לפי אביי מי היא זו שיוצאת בימי בגרות, ומדוע אינה יוצאת בנערות?

ב. מר בר רב אשי טען שאין צורך בלימוד מיוחד שיוצאת בבגרות. הסבר את טעמו, והסבר לשיטתו מה לומדים מהפסוק "ויצאה חינם".

9. א. ענה על הסעיפים הבאים ע"פ רבא:

1. הקונה קרקע בכסף, ונתן את הכסף למוכר על מנת שיחזירהו לו – ע"פ המסקנה האם הקניין חל או לא, ומדוע? 2. המקדש אשה בכסף, ונתן לה את הכסף על מנת שתחזירהו לו – האם הקידושין חלו, ומדוע? 3. הילך אתרוג זה על מנת שתחזירהו לי, ונטלו ולא החזיר. מה הדין ומדוע?

ב. הנותן תרומה לכהן על מנת שיחזירה לו יצא ידי חובת נתינה. הסבר איזה פגם יש במעשהו?

10. א. הסבר ופרט על בסיס מה חלים הקידושין במקרים הבאים: 1. האשה אמרה "תן מנה לפלוני ואתקדש לך". 2. אמר לה "הילך מנה והתקדשי לפלוני".

ב. האשה אמרה "הילך מנה ואתקדש לך". באיזה מצב היא מקודשת, ומה על הבעל לומר לה?

11. א. מדוע חכמים גזרו על בת ישראל המאורסת לכהן שלא תאכל בתרומה? כתוב שני טעמים.

ב. כתוב שתי נפקא מינות בין הטעמים.

12. א. כתוב שתי מחלוקות של תנאים בשאלה אילו עבדים מקבלים הענקה ואילו עבדים אינם מקבלים הענקה.

ב. ציין שני דברים שנחלקו בהם התנאים האם ניתנים בהענקה, ובאר את מחלוקתם.

13. בתחילה מבינה הגמרא שרבי יוסי ברבי יהודה סובר שמעות ראשונות לאו לקידושין ניתנו. הסבר את הלימוד מדברי רבי יוסי ברבי יהודה, וכתוב שתי נפקא מינות אם מעות ראשונות לקידושין ניתנו או לא.

14. במשנה נאמר: "כל הנעשה דמים באחר כיון שזכה זה נתחייב זה בחליפיו". כתוב שלושה הסברים למשנה זו.

15. א. היה עליו חיוב לפדות את בנו וחיוב לעלות לרגל ויכול לקיים רק אחת. מה קודם? פרט ונמק דעות שונות.

ב. הוא לפדות ובנו לפדות. מי קודם? (התייחס לכל המציאויות שמובאות בגמרא). פרט ונמק דעות שונות.